Epe
Store norske leksikon,Geografi,Verdens geografi,Afrika,Nigerias geografi
Epe er en by i Nigeria, i delstaten Lagos, 65 km øst for byen Lagos, på nordsiden av Lekki-lagunen. Epe har om lag 250 000 innbyggere (2020).
Epe har veiforbindelse til Lagos både via Lekki på sørsiden av Lagos-lagunen og på nordsiden via Ikorodu. Byen har produksjon av motoriserte lektere, er involvert i fiske, har eget marked og er et jordbrukssenter med utførsel av kassava, mais, grønnsaker, palmeprodukter med mer.På 1700- og 1800-tallet var Epe den viktigste havnebyen for ijebufolket og kontaktpunkt for deres handel med portugisiske sjøfarere og senere britene. Les mer i Store norske leksikon Nigerias geografi Nigerias befolkning Økonomi og næringsliv i Nigeria